open-index/open-wikipedia-markdown huggingface dataset:
Fosfatidiletanolamina

[miniatura|300px|Estrutura química da fosfatidiletanolamina. Verde e azul: [ácido graxo|ácidos graxos; negro: glicerol, vermello: fosfato; violeta: etanolamina.]]

A **fosfatidiletanolamina** (PE), tamén chamada **cefalina** (non confundir co alcaloide cefaelina) é un fosfolípido do grupo dos fosfoglicéridos presente nas membranas celulares, un dos máis abundantes nos tecidos humanos. Está composta por un glicerol esterificado nos hidroxilos 1 e 2 por dous ácidos graxos, e no hidroxilo 3 por un grupo fosfato que, á súa vez, se esterifica co aminoalcohol etanolamina .

A fosfatidiletanolamina presenta xeralmente ácido palmítico, ácido esteárico ou ácido oleico en posición 1 e un ácido graxo poliinsaturado de cadea longa, como o ácido araquidónico, en posición 2. É, xunto coa fosfatidilcolina, un dos fosfolípidos máis frecuentes na bicapa lipídica das membranas celulares.

## Función
É un constituínte das membranas. A fosfatidiletanolamina é un lípido anfipático, que se atopa en todas as células vivas, e no corpo humano é especialmente abundante no tecido nervioso. E é o principal fosfolípido das membranas bacterianas (nos animais o principal é a fosfatidilcolina).

A fosfatidiletanolamina orixina membranas máis viscosas ca as orixinadas pola fosfatidilcolina. Por exemplo, se o lípido ten dúas cadeas de ácido palmítico, a fosfatidiletanolamina fundirá a 63&nbsp;°C mentres que a fosfatidilcolina fundirá a 41&nbsp;°C . Temperaturas de fusión menores corresponden, en xeral, con membranas máis fluídas.

## Biosíntese 
A principal ruta metabólica de síntese de fosfatidiletanolamina ten lugar no retículo endoplasmático e implica diversos pasos biosintéticos:

# Fosforilación da etanolamina. O primeiro paso, catalizado polo encima etanolamina quinase transfire un grupo fosfato do ATP á etanolamina, para formar fosfoetanolamina.
# Formación de CDP-etanolamina. Seguidamente, o encima fosfoetanolamina citidiltransferase une unha CTP á fosfoetanolamina, para formar CDP-etanolamina.
# A reacción final está catalizada pola fosfoetanolamina citidilitransferase que une a CDP-etanolamina a un diacilglicérido, liberando CMP.

Outra vía minoritaria nos humanos de formación de fosfatidiletanolamina dáse nas mitocondrias dos hepatocitos. A fosfatidiletanolamina fórmase aquí por descarboxilación da fosfatidilserina.

A S-adenosilmetionina pode metilar o grupo amino da etanolamina dunha fosfatidiletanolamina, transformándoa en fosfatidilcolina.

## Notas 
## Véxase tamén
### Outros artigos
* N-aciletanolamina

### Ligazóns externas
* Phosphatidylethanolamine
Bouncing Souls

**Bouncing Souls** é unha banda estadounidense de punk rock procedente de New Brunswick, New Jersey, formada no ano 1987 por Greg Attonito. Nas súas orixes o grupo practicaba unha mestura de sons entre punk, metal e funk. O seu nome é unha referencia aos zapatos Dr. Martens, que eran un elemento básico da estética punk.

## Discografía
Thursday

**Thursday** é unha banda estadounidense de emo procedente de New Brunswick, New Jersey e formada no ano 1997. O grupo leva editados seis álbums de estudio, o máis recente, *No Devolución*, editado en abril do 2011 polo selo Epitaph Records. Todos os anos Thursday realiza unha actuación en Ano Novo (ou nas datas próximas), para os seus seareiros de Nova Jersey.

O 22 de novembro do 2011 o grupo escribiu un comunicado na súa páxina web e no seu Twitter anunciando a súa intención de deixar de producir música xuntos.

## Discografía 
## Véxase tamén 
### Ligazóns externas 
* Páxina oficial
Ramón Areces

**Ramón Areces Rodríguez**, nado en La Mata o 15 de setembro de 1904 e finado en Madrid o 30 de xullo de 1989, foi un empresario asturiano, impulsor dos grandes almacéns El Corte Inglés. Hoxe unha fundación, a Fundación Ramón Areces, leva o seu nome.

## Véxase tamén 
### Ligazóns externas 
*Fundación Ramón Areces
Kachina Chasmata

**Kachina Chasmata** (ou **Kachina Chasma**) é o canon máis longo da superficie da lúa de Urano, Ariel. O seu nome procede do nome dun espírito da mitoloxía Hopi. Estes canons cortan terreos con cráteres, o cal indica que posiblemente estes canons se formasen nun estadio tardío da evolución da lúa, cando o interior de Ariel se expandiu e o xeo da superficie rachou coma resultado desta expansión.

Durante o sobrevoo da *Voyager 2* no ano 1986 sobre o hemisferio norte de Ariel, este non estaba iluminado polo Sol xa que a sonda chegou durante o transcurso do solsticio do sur de Urano. Pero con todo e grazas á iluminación recibida da reflexión da luz sobre Urano, os científicos puideron detectar algúns detalles do 'hemisferio escuro' poñendo en funcionamento novos métodos de procesado de imaxes. Estas análises indican que a chasmata segue discorrendo a través do hemisferio escuro, posiblemente incluso chegue a acada-lo outro lado do limbo. A distancia total de Kachina Chasmata podería acada-los 1800–2200&nbsp;km, e podería ser comparable a Ítaca Chasma de Tetis.

## Notas
## Véxase tamén
### Outros artigos
* Chasmata
* Ariel
* Lista dos accidentes xeolóxicos da lúas de Urano
* Urano
Teoría de xogos

miniatura|dereita|Un xogo en forma extensiva.
A **teoría de xogos** é unha área da matemática aplicada que utiliza modelos para estudar interaccións en estruturas formalizadas de incentivos (os chamados xogos) e levar a cabo procesos de decisión. Foi formulada por John von Neumann. Os seus investigadores estudan as estratexias óptimas así como o comportamento previsto e observado de individuos en xogos. Tipos de interacción aparentemente distintos poden, en realidade, presentar estrutura de incentivo similar e, por tanto, pódese representar mil veces conxuntamente un mesmo xogo.

## Véxase tamén 
### Outros artigos 
* John von Neumann
*Xogo da minoría

### Ligazóns externas 
* "Game Theory", Wilfrid Hodges, *Stanford Encyclopedia of Philosophy*
Digimon Adventure 02

é unha serie de animación xaponesa, secuela de *Digimon Adventure* e a trama ten lugar tres anos despois da serie orixinal.

## Sinopse 
Os personaxes principais de *Digimon Adventure* están agora no instituto, e o Digital World está supostamente en paz e a salvo. Pero, un novo mal aparece nese mundo na forma do Digimon Emperor (Digimon Kaiser). Este novo malvado é diferente, pois é humano ó igual que os nenos elixidos. O Digimon Emperor estivo escravizando ós Digimon, por medio dos Aneis Negros e as Agullas de Control, e ademais fixo que agora sexa imposíbel a Digivolución normal. Tres novos nenos son escollidos para salvar o Digital World e, xunto con T.K. e Kari, forman a nova xeración de nenos elixidos.

## Personaxes 
### Personaxes principais 
## Véxase tamén 
### Outros artigos 
*Digimon
*Lista de digimons
Macarena Gómez

**Macarena Gómez**, nada en Córdoba o 2 de febreiro de 1978, é unha actriz andaluza de cinema e televisión coñecida en España polo seu papel de Lola na serie *La que se avecina*.

## Filmografía 
* *Blancanieves* (2012), de Pablo Berger.
* *Del lado del verano* (2011), de Antonia San Juan.
* *Verbo* (2011), de Eduardo Chapero-Jackson.
* *Carne de neón* (2010), de Paco Cabezas.
* *A noite que deixou de chover* (2008), de Alfonso Zarauza.
* *Mejor que nunca* (2008), de Dolores Payás.
* *Sexykiller, morirás por ella* (2008), de Miquel Martí.
* *Para entrar a vivir* (2006), de Jaume Balagueró.
* *La dama boba* (2006), de Manuel Iborra.
* *El Calentito* (2005), de Chus Gutiérrez.
* *20 centímetros* (2005), de Ramón Salazar.
* *Diario de un skin* (2005), de Jacobo Rispa.
* *Hot milk* (2005), de Ricardo Bofill.
* *Romasanta. A caza da besta* (2003), de Paco Plaza.
* *Platillos Volantes* (2003), Óscar Aibar.
* *Dagón, la secta del mar* (2001), de Stuart Gordon.

## Véxase tamén 
### Ligazóns externas 
* FanSite Macarena Gómez
Segunda división española 1961/62

A tempada **1961–62** da **Segunda División de España** foi a 30ª edición deste torneo. A categoría estivo composta por 32 equipos, repartidos segundo criterios xeográficos en dous grupos de 16 equipos cada un. Deportivo, Córdoba, Valladolid e Málaga ascenderon á Primeira División.
## Clasificación
### Grupo 1
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

1 *O San Sebastián foi descendido á Terceira División debido ao descenso da Real Sociedad a Segunda División.*

### Grupo 2 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Resultados
### Grupo I
## Véxase tamén
### Ligazóns externas 
* Web oficial da LFP 
* Web oficial da Real Federación Española&nbsp;
* Datos do competición en AREFE
Georges Claude

**Georges Claude**, nado en París o 24 de setembro de 1870 e finado o 23 de maio de 1960, foi un químico, físico e inventor francés.

## Traxectoria 
Ao redor de 1902 foi o primeiro en aplicar unha descarga eléctrica nun tubo selado e con gas neon coa idea de crear unha lámpada. Inspirado en parte pola invención de Daniel McFarlan Moore, a lámpada de Moore, Claude inventou a lámpada de neon mediante a descarga eléctrica dun gas inerte comprobando que o brillo era considerábel.

En Cuba, en 1930, grazas á idea de Arsène d'Arsonval (1851-1940), construíu o primeiro proxecto de utilización de enerxía maremotérmica baseado no gradiente térmico oceánico.

## Véxase tamén 
### Bibliografía 
* *Georges Claude, le génie fourvoyé*. Rémi Baillot. EDP Sciences (2010). ISBN 978-2-7598-0396-5
Ashkali

Os **ashkali** son unha minoría étnica de lingua albanesa e relixión islámica que habita tradicionalmente en Kosovo. A súa orixe podería ser romaní aínda que segundo a súa propia tradición proceden de Persia, localizándose principalmente nos concellos de Ferizaj, Fushe Kosove e Lipjan; durante a Guerra de Kosovo parte dos ashkali desprazáronse como refuxiados cara a campos de refuxiados en Albania e Macedonia do Norte, regresando parcialmente nos anos seguintes.

## Notas
Fosfoetanolamina

A **fosfoetanolamina** ou **fosforiletanolamina** (2-aminoetil dihidroxenofosfato ) é o éster do ácido fosfórico e a etanolamina . É un compoñente metabólico utilizado polas células na síntese de fosfolípidos.

## Funcións 
Presente na membrana plasmática de células animais. Participa na síntese de fosfatidiletanolamina no retículo endoplasmático, e tamén en varias rutas metabólicas do metabolismo mitocondrial, síntese de acetilcolina, e síntese hormonal 

Pode ter función antitumoral ou antiproliferativa, e estimular a apoptose. A fosfoetanolamina está intimamente relacionada cos mecanismos de regulación do potencial de membrana mitocondrial .

## Aspectos médicos 
Diversos estudos indican que hai unha relación entre a variación da concentración de fosfoetanolamina e a enfermidade de Alzheimer, isquemia, epilepsia, e cáncer . Ten unha similitude estrutural co neurotransmisor GABA 

## Biosíntese e síntese
A biosíntese nas células humanas de fosfoetanolamina está catalizada polo encima etanolamina quinase, que transfire un grupo fosfato do ATP á etanolamina, para formar fosfoetanolamina. Posteriormente, noutras dúas reaccións encimáticas máis, fórmase CDP-etanolamina, que cede a fosfoetanolamina a un diacilglicérido, formando fosfatidiletanolamina.

Tamén se orixina no metabolismo dos esfingolípidos. A esfingosina-1-fosfato é degradada por unha liase a hexadecanal e fosfoetanolamina.

Outras sínteses de fosfoetanolamina que non se realizan nas células e que teñen un interese académico ou industrial son:

A fosfoetanolamina pode obterse por reacción da oxazolidin-2-ona co ácido fosfórico.
centro|400px|Síntese de fosfoetanolamina.

Outra vía é a apertura do anel de aziridina polo ácido fosfórico. 
centro|400px|Síntese da fosfoetanolamina a partir de aziridina.

## Historia 
En 1936 E.L. Outhouse illou a fosfoetanolamina de tumores malignos bovinos, informando por primeira vez da existencia deste composto libre na natureza, e posteriormente outros investigadores  encontraron a fosfoetanolamina nos intestinos de ratos e en tecidos cerebrais de bovinos.

Posteriormente Cherbuliez e colaboradores sintetizaron, caracterizaron e analizaron o comportamento químico de moitos ésteres fosfóricos, publicando traballos sobre o tema. A síntese descrita por estes investigadores comprendía diversos pasos e subprodutos.

## Notas
## Véxase tamén
### Outros artigos
* Etanolamina
* Fosfatidiletanolamina
* Fosfocolina
Palacio do Quirinale

O **Palacio do Quirinale** é a residencia oficial do Presidente da República Italiana e é un dos símbolos do Estado italiano. Ten máis de 1.200 habitacións. Atópase no alto do outeiro homónimo que se localiza en Roma.

## Véxase tamén 
### Ligazóns externas 
* Páxina oficial del Palacio do Quirinale
José Luís Fontenla Rodrigues

**José Luís Fontenla Rodrigues**, nado en Pontevedra o 9 de febreiro de 1944 e finado o 28 de xuño de 2025, foi un avogado, político, escritor e pintor galego.

Utilizou os pseudónimos **João Padrão**, **Luís Roïz** e **António Eirinha** entre outros.

## Traxectoria 
Fillo de Xosé Luís Fontenla Méndez. Licenciouse en Dereito na Universidade de Santiago de Compostela. Pertenceu ao comité executivo do Partido Galego Social Demócrata e contribuíu á constitución do Consello de Forzas Políticas Galegas, que defende a ruptura democrática e a instauración dun estado confederal. Foi representante da Galiza na Plataforma de Converxencia Democrática durante a ditadura franquista, na clandestinidade. Colaborou co Euskal Sozialista Bitxarrea – Partido Socialista Vasco e o grupo socialista “ex-Reagrupament” de Josep Palach para criar unha Federación de Partidos Socialistas co PSOE (H) histórico. Elaborou un proxecto de Constitución para que a Galiza formase parte dun Estado Conferederal Español. da Asociación para a Defensa Ecolóxica da Galiza (Adega). Cedeu a súa biblioteca e mais a biblioteca do seu pai para a Academia Galega da Língua Portuguesa, dispoñíbel na Casa da Língua Comum, en Santiago de Compostela.

## Obras 
* *Poemas de Paris e outros poemas* (1985). Braga.
* *Ítaca e outras peças de teatro* (1989). Braga. Como João Padrão. 12 pp. Teatro.
* *Sememas (Antologia Poética)* (1990). Braga. Co pseudónimo de João Padrão.
* *Tempo Terra khronos kai kairós (Antologia Poética)* (1992). Braga. Co pseudónimo de João Padrão.
* *A Mátria da Palavra (Antologia de Poetas Galego-Lusófonos* (1990). Como José Luis Fontenla e João Padrão.
* “A ansiedade da influência -um poeta apresenta-se”, in *Antologia de Poesia Lusófona* (Braga,1994). Como João Padrão.
* *Poemas Lusófonos.* *Carpe litteraturam* (1997). Braga. Como João Padrão e Luis Roïz.
* *Poemas para Cynara.(Non sum qualis eram bonae sub regno Cynarae)* (2000). Braga. Como João Padrão.
* *Sem título*, *Fragmentos sem nome* e *Metamorfose(s)* (2005). Braga. Como João Padrão. Triloxía de libros de poesía.
* *Cadernos de Poesia do Clube Pickwick*, como João Padrão, publicados de 2000 a 2005.

## Premios 
* Premio Meendinho 2018.
* Premio de Ensaio nos Jogos Galaico-Minhotos de Guimarães

## Notas
Cuadrilla de Añana

A **Cuadrilla de Añana** (en éuscaro: *Añanako Kuadrilla*) é unha das sete comarcas ou cuadrillas do territorio histórico de Áraba, no País Vasco.

Sitúase ao suroeste da provincia de Áraba, cunha superficie de 718,3&nbsp;km² e unha poboación de 8.726 habitantes (2010) e inclúe os municipios de Añana, Armiñón, Berantevilla, Erribera Beitia, Erriberagoitia, Gaubea, Iruña Oka, Kuartango, Lantarón e Zambrana. A sede das institucións comarcais atópase na poboación de Rivabellosa no municipio de Erribera Beitia, aínda que o municipio máis poboado é Iruña de Oca con máis do 30% da poboación.

## Concellos 
## Véxase tamén 
### Ligazóns externas 
* Cuadrilla de Añana
Esther Vivas

**Esther Vivas**, nada en Sabadell en 1975, é unha activista catalá autora de diversos libros e publicacións sobre movementos sociais e consumo responsable. Tamén foi a cabeza de lista de Izquierda Anticapitalista nas eleccións europeas de 2009.

## Traxectoria 
Participou activamente no movemento antiglobalización e contra a guerra en Barcelona, así como en distintas edicións do Foro Social Mundial, o Foro Social Europeo e mais o Foro Social Catalán. Actualmente traballa en temas de soberanía alimentaria e comercio xusto. Forma parte de Esquerda Anticapitalista e de Revolta Global-Esquerra Anticapitalista en Cataluña. Foi a cabeza de lista de Esquerda Anticapitalista nas eleccións ao Parlamento Europeo de 2009.

É membro da redacción da revista *Viento Sur* e colabora habitualmente en medios de comunicación convencionais (Público) e alternativos.

Forma parte do Centro de Estudos sobre Movementos Sociais (CEMS) na Universidade Pompeu Fabra, colabora co Instituto de Goberno e Políticas Públicas (IGOP) na Universidade Autónoma de Barcelona. Traballa na Rede de Consumo Solidario.

## Véxase tamén 
### Ligazóns externas 
* *Esther Vivas: una activista con el espíritu de Seattle*, en *El Mundo* en maio de 2009.
Cineuropa

**Cineuropa** é un festival de cinema celebrado cada novembro na cidade de Santiago de Compostela.

## Características 
A primeira edición tivo lugar en 1987, e celebrouse anualmente, agás en 1995. Á edición de 2011 presentáronse máis dun cento de filmes en cinco salas distintas da cidade: o Teatro Principal, Salón Teatro, a Sede da Fundación Nova Caixa Galicia-CSM, o Auditorio de Galicia e mais o CGAC. Desde entón foi crecendo, e na 35ª edición durante 17 días proxectáronse  161 filmes (151 longametraxes e 10 curtas), creadas por cineastas de 43 nacionalidades. 

## Seccións oficiais 
* Novos e novas cineastas 
* Cine europeo 
* Panorama internacional 
* Panorama audiovisual galego 
* Docs Cineuropa

Ademais das sección oficiais, conta con diferentes ciclos que varían cada ano, e con actividades paralelas como obradoiros para cativos de entre 8 e 18 anos, programas como *Cinema en Curso* (coordenado en  Galiza en 2021 por Xacio Baño, Jaione Camborda, Ángel Santos e outros, con presenza en diversas autonomías de España, en Alemaña, Chile e México), mesas de debate ou conferencias.

## Notas 
## Véxase tamén 
### Ligazóns externas 
* Páxina web do festival
Deheubarth

**Deheubarth** foi un reino ou principado do suroeste de Gales medieval.
## Historia 
Deheubarth creouse sobre 950 por Hywel Dda (“Hywel o Bo”) nos territorios de Seisyllwg e Dyfed, ambos convertidos na súa posesión. O asentamento do xefe dos rexedores de Deheubarth atopábase en Dinefwr.

Deheubarth, como outros moitos reinos galeses, continuou existindo ata a conquista normanda de Gales, pero as constantes loitas deron lugar a que só durante parte do tempo fose unha entidade separada cun rexedor independente. O rei Llywelyn ap Seisyll de Gwynedd anexouna en 1018 e tamén o rei Rhydderch ab Iestyn de Morgannwg en 1023. O fillo de Llywelyn ap Sisyll, Gruffydd ap Llywelyn de novo anexou Deheubarth e converteuse no rexedor da maioría de Gales, pero despois da súa morte, a antiga dinastía Dinefwr recuperou o poder.

## Reis de Deheubarth 
* Hywel Dda ap Cadell  (909 – 950).
* Rhodri ap Hywel (950 – 953).
* Edwin ap Hywel (950 – 954).
* Owain ap Hywel (950 – 987).
* Maredudd ab Owain (987 – 999).
* Cynan ap Hywel (rei de Gwynedd) (999 – 1005).
* Edwin ab Einion (1005 – 1018).
* Cadell ab Einion (1005 – 1018).
* Llywelyn ap Seisyll (e rei de Gwynedd) (1018 – 1023).
* Rhydderch ab Iestyn (Príncipe de Gwent) (1023 – 1033).
* Hywel ab Edwin (1033 – 1044).
* Gruffydd ap Llywelyn (Rei da meirande parte de Gales) (1044 – 1047)
* Gruffydd ab Rhydderch (1047 – 1055).
* Gruffydd ap Llywelyn (rei da meirande parte de Gales) (1055 – 1063).
* Maredudd ab Owain (1063 – 1072).
* Rhys ab Owain (1072 – 1078).
* Rhys ap Tewdwr (1078 – 1093).

## Príncipes de Deheubarth 
En 1093 empezou a conquista de Deheubarth polos anglonormandos.

* Gruffudd ap Rhys (1135 – 1137) (rei na meirande parte do que non fora conquistado polos normandos).
* Anarawd ap Gruffudd (1137 – 1143).
* Cadell ap Gruffudd (1143 – 1153).
* Maredudd ap Gruffydd (1153 – 1155).
* Rhys ap Gruffydd  (1155 – 1197).
* Gruffydd ap Rhys (1197 – 1201).
* Maelgwyn ap Rhys (1199 – 1230)
* Rhys Gryg  (1216 – 1234)

Despois de 1234 os príncipes de Deheubarth só gobernaban sobre o Cantref Mawr e alí o seu poder comezou a minguar.

* Rhys Mechyll (1234 – 1244).
* Maredudd (1244 – 1271) (Maredudd ap Rhys ?).
* Rhys ap Maredudd (1271 – 1283).

## Notas
Ricardo Galli

**Ricardo Adolfo Galli Granada**, nado o 15 de agosto de 1965, é un activista do software libre arxentino, tamén coñecido polo seu alcume de **Gallir**.

É doutor en informática pola Universidade das Illas Baleares (UIB), onde imparte docencia. Tras levar a cabo un proxecto universitario para controlar o aparcadoiro das aeronaves no aeroporto de Palma, radicou na illa de Mallorca. En 2008 impartiu clases de Sistemas Operativos na UIB. É membro da Free Software Foundation (FSF) e foi presidente do grupo de usuarios de software libre BULMA.

## Proxectos
En 2005 presentou a páxina Menéame, un clon de Digg. A páxina galega Chuza emprega unha adaptación da versión de Menéame.

## Véxase tamén 
### Ligazóns externas 
*Publicacións técnicas de Ricardo Galli en BULMA.
Underground Railroad

miniatura|dereita
O **ferrocarril subterráneo clandestino**, no orixinal en inglés **Underground Railroad**, foi unha rede clandestina organizada no século XIX nos Estados Unidos para axudar aos escravos afroamericanos que escapaban das plantacións (os chamados cimarróns). Esta rede estaba formada tanto por afroamericanos que foran escravos como por activistas brancos simpatizantes do movemento abolicionista.

O nome de *Ferrocarril Subterráne*o vén polo feito de que os seus membros utilizaban termos ferroviarios de modo metafórico para referirse ás súas actividades.

## Véxase tamén 
### Ligazóns externas 
**A study of the Underground Railroad.*
Throwing Muses

**Throwing Muses** é unha banda de rock alternativo estadounidense formada no ano 1981 en Newport, Rhode Island. O grupo tocou extensamente ata 1997, momento no que os seus membros comezaron a centrarse noutros proxectos. 

A banda orixinalmente estivo liderada por dúas irmanastras, Kristin Hersh e Tanya Donelly, que compoñían os temas do grupo. Throwing Muses son coñecidos por interpretar música con ritmos cambiantes, polas súas progresións de acordes creativas, estruturas pouco ortodoxas e letras surrealistas.

O grupo diferenciouse doutros artistas contemporáneos polo estilo de escritura franco de Hersh; as harmonías vocais e o estilo pop de Donelly; e as técnicas pouco comúns de David Narcizo evitando o uso dos pratos. As letras alucinantes e febrís de Hersh ocasionalmente tocan o tema das enfermidades mentais, debuxando retratos de personaxes da vida cotiá ou abordando relacións.

## Discografía 
## Notas 
## Véxase tamén 
### Ligazóns externas 
* Páxina oficial
Silverchair

**Silverchair** foi unha banda australiana de rock alternativo. O grupo formouse co nome Innocent Criminals en Merewether, Newcastle, Australia no ano 1992, co vocalista e guitarrista Daniel Johns, o baixista Chris Joannou e o batería Ben Gillies. Silverchair tivo moito éxito no seu país de orixe, gañando os principais premios da industria musical australiana, os ARIA Awards, 21 veces. A banda tamén recibiu seis APRA Awards.

A súa popularidade comezou a mediados de 1994 cando gañaron un concurso nacional de demos organizado por un programa de televisión e a radio Triple J. A banda asinou pouco despois un contrato con Murmur, e fixéronse coñecidos na escena rock de todo o mundo. No ano 2003, despois da edición de *Diorama*, a banda anunciou un hiato, durante o cal os seus membros gravaron cos seus proxectos paralelos, The Dissociatives, The Mess Hall e Tambalane. Silverchair reuniuse no 2005 para os concertos Wave Aid, editou *Young Modern* no 2007 e realizou a xira Across the Great Divide con Powderfinger. Ata a data a banda vendeu ao redor dos 6 millóns de discos.

## Discografía 
## Véxase tamén 
### Ligazóns externas 
* Páxina oficial
NOFX

**NOFX** é unha banda estadounidense de punk rock procedente dos Ánxeles (California), mudada posteriormente a San Francisco.

## Historia 
A banda formárona en 1983 o vocalista/baixista Fat Mike e o guitarrista Eric Melvin. O batería Erik Sandin uniríase a NOFX pouco despois. En 1991 El Hefe entraría no grupo para tocar a guitarra solista e a trompeta. A banda fíxose famosa co seu álbum *Punk in Drublic* (1994), que sería certificado ouro, e é na actualidade considerado un álbum clásico de punk para os seareiros e críticos. O éxito de NOFX entre o gran público levou a un crecente interese polo punk rock durante os anos 90, grazas tamén a bandas californianas como Pennywise, Rancid, Bad Religion, Green Day, The Offspring e Sublime. A diferenza dalgúns destes grupos, porén, NOFX nunca asinaría cun gran selo discográfico.

NOFX leva editados once álbums de estudio, quince EPs e un feixe de sinxelos. A banda vendeu ao redor dos 6 millóns de discos en todo o mundo, sendo un dos grupos independentes máis exitosos de todos os tempos. A banda tamén ten o seu propio programa na canle Fuse TV, titulado *NOFX: Backstage Passport*.

A banda retirouse en outubro de 2024 despois dunha xira de despedida, pero lanzou o sinxelo "Minnesota Nazis" en xaneiro de 2026 como canción protesta.

## Discografía 
### Álbums de estudio 
## Notas 
## Véxase tamén 
### Ligazóns externas 
* Páxina oficial
Digimon Tamers

é a terceira serie de animación baseada na franquía xaponesa Digimon.

## Sinopse 
A historia ten lugar inicialmente nun universo alternativo, nun mundo moi semellante á Terra, onde os digimons son só un negocio do entretemento, composto por videoxogos, cartas coleccionábeis, e series de televisión. Un grupo de tres rapaces de 12 anos (10 na versión xaponesa), Takato, Henry e Rika (fans do xogo de cartas) coñecen ós seus propios compañeiros digimon reais, e comezan a loitar contra os outros digimon que cruzan a barreira entre a rede da información e o mundo real. A maioría da acción transcorre no barrio de Shinjuku en Tokyo, Xapón e tamén no Digital World durante un curto período de tempo.

## Personaxes 
### Personaxes princiapais 
## Notas 
## Véxase tamén 
### Outros artigos 
*Digimon
*Lista de digimons
Taking Back Sunday

**Taking Back Sunday** é unha banda estadounidense de rock alternativo procedente de Long Island, Nova York, e formada en 1999 polo guitarrista Eddie Reyes. Os membros actuais da banda son Adam Lazzara (voces), John Nolan (guitarra e voces), Eddie Reyes (guitarra), Shaun Cooper (baixo) e Mark O'Connell (batería).

*Louder Now* (2006), é o álbum que os lanzou á fama, destacando del o seu sinxelo "MakeDamnSure". O disco vendeu ao redor das 900.000 copias e chegou o número 2 da lista *Billboard 200* estadounidense, seguido moi de preto polo anterior *Where You Want to Be*, que acadou o número 3 en 2004.

## Discografía 
## Véxase tamén 
### Ligazóns externas 
* Páxina oficial
Stone Sour

**Stone Sour** é unha banda estadounidense de hard rock procedente de Des Moines, Iowa e fundada en 1992. O grupo está composto por Corey Taylor (voces, guitarra, piano), Josh Rand (guitarra), e Roy Mayorga (batería, percusión). O batería orixinal Joel Ekman, o baixista Shawn Economaki e o guitarrista Jim Root deixaron o grupo en 2006, 2011, e 2014 respectivamente. A banda actuou durante cinco anos despois da súa formación e separouse en 1997, despois de que Taylor e Root se unisen a Slipknot. O grupo volveu reunirse reunirse en 2002 e continúa en activo na actualidade.

Ata a data o grupo leva publicados cinco álbums de estudio, *Stone Sour* (2002), *Come What(ever) May* (2006); *Audio Secrecy* (2010), *House of Gold & Bones – Part 1* (2012) e *House of Gold & Bones – Part 2* (2013), xunto cun álbum de directos chamado *Live in Moscow*.

## Discografía 
## Véxase tamén 
### Ligazóns externas 
* Páxina oficial
Cannibal Corpse

**Cannibal Corpse** é unha banda estadounidense de death metal procedente de Buffalo, Nova York. Formada en 1988, o grupo leva editados once álbums de estudio, un *box set* e un álbum ao vivo. Ao longo dos anos a banda foi asentándose, a pesar de saír pouco na radio e na televisión, e conseguiu a súa base de seareiros sobre todo co lanzamentos dos álbums *Butchered at Birth* (1991) e *Tomb of the Mutilated* (1992), que chegaron a vender un millón de copias en todo o mundo, a metade delas nos Estados Unidos, facendo deles os discos de death metal máis vendidos nese país.

Os membros de Cannibal Corpse inspiráronse orixinalmente en bandas de thrash metal como Kreator e Slayer, así como noutros conxuntos de death metal como Morbid Angel, Autopsy e Death. As imaxes dos seus álbums (feitas case todas por Vincent Locke) e as súas letras, fortemente inspiradas en películas e historias de terror, son moi controvertidas. En varias ocasións algúns países prohibiron a actuación da banda, ou a venda dos seus álbums coa portada orixinal.

## Discografía 
**Eaten Back to Life* (1990)
**Butchered at Birth* (1991)
**Tomb of the Mutilated* (1992)
**The Bleeding* (1994)
**Vile* (1996)
**Gallery of Suicide* (1998)
**Bloodthirst* (1999)
**Gore Obsessed* (2002)
**The Wretched Spawn* (2004)
**Kill* (2006)
**Evisceration Plague* (2009)
**Torture* (2012)
**A Skeletal Domain* (2014)
* *Red Before Black* (2017)
* *Violence Unimagined* (2021)

## Véxase tamén
### Ligazóns externas
*
Gojira

**Gojira** é unha banda de metal francesa formada no ano 1996 en Baiona (Francia) que foi coñecida como Godzilla ata o ano 2001. Gojira está composta por Joe Duplantier (voces e guitarra rítmica), o seu irmán Mario Duplantier (batería), Christian Andreu (guitarra solista) e Jean-Michel Labadie (baixo). O grupo leva editados cinco álbums de estudio, un álbum ao vivo, un sinxelo e un DVD.

## Discografía 

File:W0838-Hellfest2013 Gojira ChristianAndreu 71189.JPG|Christian Andreu
File:W0839-Hellfest2013 Gojira JeanMichelLabadie 71166.JPG|Jean-Michel Labadie
File:W0840-Hellfest2013 Gojira JosephDuplantier 71163.JPG|Joseph Duplantier
File:W0841-Hellfest2013 Gojira MarioDuplantier 71210.JPG|Mario Duplantier

## Véxase tamén 
### Ligazóns externas 
* Páxina oficial
Linotipo

miniatura|dereita
O **linotipo** é unha máquina inventada por Ottmar Mergenthaler en 1886 que mecaniza o proceso de composición dun texto para ser impreso. O operador, ao premer unha tecla dun aparello similar a unha máquina de escribir seleccionaba un carácter tipográfico determinado, e automaticamente a matriz ou molde da letra particular quedaba libre e saía dun depósito que se situaba no alto da máquina. O devandito molde descendía a un centro común, onde a letra, seguida doutras, formaba palabras e espazados no texto.

## Véxase tamén 
### Ligazóns externas 
* The Printing (Holmes Burton Films Inc., 1947)
Xosé Luís Fontenla

Co nome de **Xosé Luís Fontenla** podemos referirnos a:

***Xosé Luís Fontenla Méndez**, mestre e político galego (1915-1998).
***Xosé Luís Fontenla Rodrigues**, avogado, político e escritor galego (n. 1944).
Digimon Data Squad

***Digimon Data Squad***, coñecido no Xapón como  é a quinta serie de animación da franquía nipoa Digimon.

## Sinopse 
Un rapaz de 14 anos, Marcus Damon, un imbatible loitador (loitador urbano na versión orixinal xaponesa), coñece a Agumon, un digimon que escapou de DATS, nuha organización secreta do goberno creada para defender ó mundo dos humanos da invasión de digimons salvaxes. Despois de loitar un contra o outro, os dous fanse amigos rapidamente un do outro, e a partir dunha serie de eventos, son incorporados en DATS, onde teñen a esperanza de facerse máis fortes.

## Personaxes 
### Personaxes principais 
## Véxase tamén 
### Outros artigos 
*Digimon
*Lista de digimons
Digimon Xros Wars

é a sexta serie de animación da franquía xaponesa Digimon.

## Sinopse 
A historia dun rapaz chamado Taiki Kudou quen emprega o poder combinado cos Digimon para salvar o Digital World. As series saíron en antena en TV Asahi entre o 6 de xullo de 2010 e o 28 de setembro de 2011, dividido en dúas partes, coa segunda parte titulada . Unha segunda tempada de *Xros Wars* titulada  comezou a emitirse o 2 de outubro de 2011 e concluíu o 25 de marzo de 2012.

## Véxase tamén 
### Outros artigos 
*Digimon
*Lista de digimons
A vida moderna de Rocko

***A vida moderna de Rocko*** (na versión orixinal '''''Rocko's Modern Life'''*) é unha serie de animación estadounidense creada por Joe Murray. O programa emitiuse durante catro tempadas entre 1993 e 1996 en Nickelodeon.

Estreouse en galego a través da TVG no espazo infantil e xuvenil *Xabarín Club''.

## Personaxes 
Voces da versión inglesa orixinal:
* Carlos Alazraqui como a voz de Rocko, Spunky, Leon Chameleon, Squirmy The Ringworm e Granny Rocko.
* Tom Kenny como a voz de Heffer Wolfe, Chuck Chameleon, Mr. Smitty, Really Really Big Man,  Bloatman "Bloaty" Tick, Peaches, Heffbert Turtle, voz de Rocko cantando, voz de Filbert cantando, e outros.
* Mr. Lawrence como a voz de Filburt Turtle, Shellbert Turtle, e Peter Wolfe
* Linda Wallem como a voz de Dr. Paula Hutchison, Mrs. Virginia Wolfe, Grandma Wolfe, Cindy Wolfe, Tammy the Pig, Missy Turtle, Karen Chicken, Winifred Wolfe, Judge, Nurse Tammy Mouse, Miss Pancreas, Claudette, Elkie, Queen Marie Antoinette, e outras.
* Charlie Adler como a voz de Ed Bighead, Gladys The Hippo Lady, Mr. George Wolfe, Grandpa Wolfe, Bev Bighead, Mr. Dupette, Mr. e Mrs. Fathead e outros
* Joe Murray como El mesmo e Ralph Bighead

## Véxase tamén 
### Outros artigos 
*Xabarín Club
### Ligazóns externas 
*Ficha na IMDb
Mägo de Oz

**Mägo de Oz** é un grupo español de Folk metal, formado en xullo de 1988 polo batería Txus di Fellatio no Barrio de Begoña, Madrid. Inicialmente chamado *Transilvania*, na honra a Iron Maiden, non sería ata 1989 cando pasaría a chamarse *Mägo de Oz*.

## Membros 
### Formación orixinal (1989 - 1992) 
* Txus: Batería
* Mohammed: Violín
* Charly: Guitarra
* Chema: Guitarra
* Salva: Baixo
* Juanma: Vocalista

### Formación estable 1997 
* Txus: Batería
* Mohammed: Violín
* Carlitos: Guitarra
* Frank: Guitarra
* Salva: Baixo
* José Andrëa: Vocalista
* Fernando Ponce: Frautas
* Sergio "Kiskilla": Teclado

### Formación 2005 
* Txus: Batería
* Mohammed: Violín
* Carlitos: Guitarra
* Frank: Guitarra
* Jorge Salán: Guitarra
* Peri: Baixo
* Jöse Andrea: Vocalista
* Sergio "Kiskilla": Teclado
* Fernando Ponce: Frautas e gaitas

### Formación 2012 
* Javier "Zeta" Domínguez: Vocalista
* Txus: batería e coros
* Carlitos: Guitarra
* Frank: Guitarra
* Mohamed: Violín
* Fernando Mainer: Baixo
* Josema: Frautas
* Javi Diez: Teclado
* Patricia Tapia: Segunda voz e coros

### Formación actual 
* Jesús Hernández «Txus di Fellatio»
* Carlos Prieto «Mohamed»
* Jorge Salán
* Víctor de Andrés
* Fernando Mainer
* Francesco Antonelli
* Diego Palacio
* Rafa Blas
* Ix Valieri
* Xana Lavey

## Discografía 
### Álbums de estudio 
* *Mägo de Oz* (1994)
* *Jesús de Chamberí* (1996)
* La bruja (1997)
* *La Leyenda de la Mancha* (1998)
* *Finisterra* (2000)
* *Gaia* (2003)
* Belfast (2004)
* *Gaia II: La voz dormida* (2005)
* *La ciudad de los árboles* (2007)
* *Gaia III: Atlantia* (2010)
* *Gaia: Epílogo* (2010)
* Love and Oz (2011)
* *Hechizos, pócimas y brujería* (2012)
* *Ilussia* (2014)
* Finisterra Ópera Rock (2015)
* Ira Dei (2019)
* Bandera Negra (2021)
* Alicia en el Metalverso (2024)

### Álbums en directo 
* *Fölktergeist* (2002)
* A Costa da Rock (2003)
* *Madrid - Las Ventas* (2005)
* *Barakaldo D.F.* (2008)
* Diabulus in Ópera (2017)

## Notas 
## Véxase tamén 
### Ligazóns externas 
*Páxina oficial do grupo
Screamin' Jay Hawkins

miniatura|dereita
**Jalacy Hawkins**, coñecido como '''Screamin' Jay Hawkins''', nado en Cleveland (Ohio) o 18 de xullo de 1929 e finado en Neuilly-sur-Seine (Francia) o 12 de febreiro de 2000, foi un popular cantante afroamericano.

## Traxectoria
Obtivo éxito durante a explosión do rock a mediados da década de 1950. Coñecido polas súas circenses actuacións e estética, en ocasións macabra. Gravou un dos maiores éxitos do momento, "I put a spell on you" en 1957.
Fernando Solla

**Fernando Solla Fernández**, nado en Cospeito en 1952 e finado na Coruña o 5 de xaneiro de 2024, foi un político e sindicalista galego.

## Traxectoria 
Técnico superior de prevención de riscos laborais, estaba vinculado ao Partido do Traballo de Galicia (PTG) do que foi Secretario xeral, representouno na Comisión que redactou o Estatuto dos dezaseis. Tamén estivo presente na xuntanza do 10 de xaneiro de 1979 no Pazo de Raxoi de Santiago de Compostela. Posteriormente ingresou na CIG e foi dirixente sindical do sector do transporte, e secretario comarcal da unión local da Coruña entre 1998 e 2001. Tamén foi membro do consello e do secretariado confederais. Foi candidato polo BNG ao Parlamento Europeo en 1989 e 1994.
Faleceu o 5 de xaneiro de 2024.

## Notas
Smallville

***Smallville*** é unha serie de televisión estadounidense creada polos guionistas e produtores Alfred Gough e Miles Millar baseado no personaxe de DC Comics Superman, orixinalmente creado por Jerry Siegel e Joe Shuster.

## Personaxes 
miniatura|dereita|Tom Welling interpreta a Clark Kent, o protagonista
miniatura|dereita|Erica Durance
* Tom Welling como Clark Kent
* Kristin Kreuk como Lana Lang
* Michael Rosenbaum como Lex Luthor
* Allison Mack como Chloe Sullivan
* Sam Jones III como Pete Ross
* Annette O'Toole como Martha Kent
* John Schneider como Jonathan Kent
* Eric Johnson como Whitney Fordman
* John Glover como Lionel Luthor
* Jensen Ackles como Jason Teague
* Erica Durance como Lois Lane
* Aaron Ashmore como Jimmy Olsen
* Laura Vandervoort como Kara
* Justin Hartley como Oliver Queen/Green Arrow
* Samuel Witwer como Davis Bloome
* Cassidy Freeman como Tess Mercer
* Callum Blue como Zod

## Véxase tamén 
### Ligazóns externas 
* Páxina oficial 
* Ficha na IMDb 
* Pobo de Smallville, Kansas
Digimon Frontier

é a cuarta serie de animación da franquía xaponesa Digimon, e foi estreada na televisión nipoa no 2002.

## Sinopse 
Despois de recibir unhas estrañas mensaxes nos seus teléfonos móbiles, cinco rapaces van á unha estación de tren subterránea e toman un tren que os leva ó Digital World. Unha vez alí coñecen a Bokomon e a Neemon, dous digimon que actúan como guías, e eles cóntanlles que son os nenos elixidos e que o mundo dixital está en perigo. Deberán loitar contra o principal  antagonista, Cherubimon e os seus Guerreiros Lendarios que queren dominar o mundo. En contraste coas series anteriores, nas que os protagonistas tiñan un compañeiro digimon, estes nenos elixidos transfórmanse eles mesmos en digimons, tendo cada un deles un espírito de transformación en forma humana e en forma animal.

## Personaxes 
### Personaxes principais 
## Véxase tamén 
### Outros artigos 
*Digimon
*Lista de digimons
O forasteiro misterioso

***O forasteiro misterioso*** é unha novela do autor estadounidense Mark Twain, publicada orixinalmente en 1916 co título en inglés de ***The Mysterious Stranger***. Foi traducida ao galego por Alejandro Tobar, e publicada por Editorial Hugin e Munin en 2011. Está ambientada nunha aldea austríaca durante o século XVI.

## Características 
Traballou nela de maneira periódica entre os anos 1890 e 1910. O corpo do texto é unha severa crítica social que Twain dirixe sobre o sentido moral e relixioso da "maldita raza humana". O escritor deixou a consigna de que a obra non fose publicada até despois da súa morte, como así sucedeu.

Twain escribiu múltiples versións da historia, todas elas inacabadas e con Satanás como protagonista. A primeira das versión é decote referida como *The Chronicle of Young Satan* (este Satán é o sobriño do Satán bíblico).

## Notas 
## Véxase tamén 
### Ligazóns externas 
* Text of *The Mysterious Stranger* 
* Ficha  na web de Hugin e Munin.
Perfecto Yebra

**Perfecto Yebra Martul-Ortega**, nado na Habana o 16 de xullo de 1939, é un avogado e político galego.

## Traxectoria 
Licenciado en Dereito pola Universidade de Santiago de Compostela en 1966, e doutor en Dereito pola mesma Universidade (1970), realizou estudos en Salzburg, Radolfzell, Coímbra, Heidelberg e Colonia. Foi profesor de Economía e Facenda Pública e catedrático de Dereito Financeiro e Tributario da Facultade de Dereito da USC. Dende o 1 de outubro de 2004 é catedrático emérito da Universidade de Santiago. Foi maxistrado suplente do Tribunal Superior de Xustiza de Galicia (1990-1991).

Integrouse no Partido Gallego Independiente de José Luis Meilán Gil. Foi deputado por UCD pola provincia da Coruña na lexislatura constituínte e na I lexislatura. Secretario da Asemblea de Parlamentarios de Galicia, participou na redacción do acordo preautonómico e foi Vicepresidente da Comisión Mixta de transferencias Goberno-Xunta de Galicia. Foi membro do Consello de Europa en representación de UCD (1979) e do Consello de Dirección da Unión Interparlamentaria (1979-1982), membro da Comisión Mixta Parlamento Europeo - Parlamento Español (1979-1982). Integrouse en Coalición Galega sendo responsable da elaboración do seu programa político. Fundou o Clube Nacionalista Alén Nós en 1986, do que foi secretario. Foi director xeral de Xustiza da Xunta de Galicia (1987-1988), voceiro da Xunta Electoral de Galicia (1982-1994 e 1997-1999) e concelleiro de Santiago de Compostela polo PPdeG (1999-2003).

É membro da Orde ao Mérito Constitucional, voceiro do Padroado do Museo do Pobo Galego e membro da Asociación Alexander Von Humboldt de España.

## Obras 
* *La descentralización económico-financiera en Alfredo Brañas*, 1971.
* *Castelao e a facenda galega*, 1989.
* *Los principios del derecho financiero y tributario en la ley fundamental de Bonn*, 1991.
* *Constitución financiera española: veinticinco años*, 2004.

## Véxase tamén 
### Ligazóns externas 
* Ficha en galegos.info
* Ficha no Congreso dos Deputados
David Pérez Puga

**David Pérez Puga**, nado en Armeses (Maside) o 8 de outubro de 1922 e finado en Madrid o 2 de maio de 1982, foi un avogado e político galego.

## Traxectoria 
Estudou o bacharelato en Vigo e Dereito na Universidade de Santiago de Compostela. Exerceu como letrado asesor e vicesecretario provincial de ordenación social na Delegación de Sindicatos de Vigo. Presidiu a Sociedade para o Desenvolvemento Industrial de Galicia (SODIGA) e foi director xeral de Comercio Interior (1970-1973). Foi nomeado procurador en Cortes pola Organización Sindical Española en varias lexislaturas e elixido en representación do terzo familiar pola provincia de Pontevedra (1971-1977). Foi Tenente de Alcalde do concello de Vigo.

Na transición foi un dos promotores do Partido Gallego Independiente, fundado en xaneiro de 1977 e considerado a plataforma de Adolfo Suárez en Galicia. Foi senador electo por Pontevedra na lexislatura constituínte e na I lexislatura (1977-1982) por UCD e membro da Comisión dos nove. Recibiu a Gran Cruz do Mérito Civil.

## Notas 
## Véxase tamén 
### Bibliografía 
* 

### Outros artigos 
* Lista de senadores galegos desde a Transición
### Ligazóns externas 
* Ficha no Senado
Shigeru Kayano

, naceu o 15 de xuño de 1926 e faleceu o 6 de marzo de 2006 nun hospital en Hokkaido na cidade de Sapporo. Shigeru Kayano foi un dos derradeiros falantes nativos da lingua ainu e a figura principal no movemento étnico dos ainus no Xapón.
É considerado como unha das voces máis importantes a prol da defensa da cultura ainus, a súa lingua e costumes, buscando os dereitos políticos, culturais e humanos para os ainu. Shigeru Kayano definía Hokkaido cunha única frase: - "Hokkaido, Ainu no kuni desu" (Hokkaido, o país do pobo Ainu).

## Política 
Foi o primeiro político do pobo ainu na Kokkai (cámara alta xaponesa), polo Partido Social Democrático entre 1994 e 1998.

## Como escritor 
Foi o autor de máis de 25 libros sobre o pobo ainu, cos que non só tentou divulgar a súa cultura, senón tamén reivindicar os dereitos culturais, sociais e a liberación psicolóxica de moitos descendentes dos ainus.

Algúns dos seus libros traducidos en lingua inglesa son:

* Our Land Was a Forest - (Traducido por Paperback - 1994)
* The Ainu - (Traducido por Hardcover - 2004)
* The Ainu And the Fox - (Traducido por Hardcover - 2006)
* Ainu no mingu - (Traducido por Hardcover - 1984)
* Kayano Shigeru no Ainugo jiten - 1996
* Tsuma wa karimono - 1994

## Homenaxes 
O Museo Ainu foi fundado e adicado ó seu nome como homenaxe á súa dedicación ó pobo ainu. O museo constitúe un referente da cultura, costumes e historia dos ainus. 
* Kayano Shigeru Ainu Museum Foundation

## Véxase tamén 
### Ligazóns externas 
* Museu Ainu  

### Outros artigos 
* Pobo ainu
* Lingua ainu
Ramón Pais Romero

**Ramón Pais Romero**, nado en Corcubión en 1906 e finado en Santiago de Compostela o 8 de marzo de 2001, foi un mestre e político galego.

## Traxectoria 
En 1936 foi sancionado polos franquistas por repartir propaganda en favor do SI no Referendo de autonomía de Galicia. Mestre, exerceu en Asturias nos anos corenta, ata que en 1951 obtivo a praza da escola de Orientación Marítima en Corcubión. Máis tarde foi director do Colexio José Carrera da mesma vila.

Foi nomeado alcalde de Corcubión en 1957, tomando posesión o 24 de agosto. Pertenceu ao Partido Gallego Independiente e o 18 de abril de 1978 foi nomeado conselleiro de Educación no primeiro goberno preautonómico presidido por Antonio Rosón. Nas primeiras eleccións democráticas encabezou a lista de UCD en Corcubión, pero perdeu a alcaldía fronte Rafael Mouzo, do PTG. Nun principio foi elixido deputado provincial, pero trala anulación dos resultados por parte da Audiencia Territorial (tras un recurso dos centristas) e a non concorrencia da UCD á repetición electoral dada en outubro, supuxo que se retirase tanto do concello coma da deputación.

## Notas 
## Véxase tamén 
### Outros artigos 
* Eleccións municipais en Corcubión
### Ligazóns externas 
* Datos soltos dunha vida profesional por Ramón Pais Romero.
* Ramón Pais Romero, un alcalde y una catarsis
* Ramón Pais: un alcalde en el franquismo, autonomista
Xosé Manteiga Pedrares

**Xosé Manteiga Pedrares**, nado en Aro (Negreira) o 3 de febreiro de 1934 e finado en Santa Comba o 23 de abril de 2012, foi un catedrático, filósofo e político galego.

## Traxectoria 
Estudou Filosofía e Letras na Universidade de Santiago de Compostela e especializouse en Filosofía na Universidade de Madrid, onde foi discípulo de José Luis López Aranguren. Foi profesor axudante da cátedra de Ética, da que era responsable Aranguren. En 1961 regresou a Compostela para facerse cargo da cátedra de Fundamentos de Filosofía da  Universidade de Santiago de Compostela e da de Filosofía do Instituto Xelmírez. En 1964 gañou a cátedra de Filosofía do Instituto Feminino de Ferrol, onde permaneceu catro anos para volver de novo a Compostela como docente no Instituto Xelmírez. Tamén impartiu clases en Peleteiro, La Salle, no Instituto Rosalía de Castro e no Seminario Maior. Na década de 1960 foi Presidente do Congreso Español de Filósofos Jóvenes.

Participou na fundación do Partido Galego Social Demócrata, do que foi ideólogo, e da editorial SEPT. Colaborou na refundación do Partido Galeguista, ao que representou na redacción do Estatuto dos dezaseis. Foi concelleiro en Santiago de Compostela nas primeiras eleccións democráticas ao encabezar a candidatura de Unidade Galega. Candidato a alcalde, na votación entre os concelleiros foi apoiado por PSOE, BNPG e PCG, e derrotado por un só escano por José Antonio Souto Paz, da UCD e que contaba co soporte de Coalición Democrática. Tamén foi candidato ao Congreso pola coalición Democracia Cristiá- Socialdemocracia Galega. Estaba na lista dos posibles represaliados tras o intento de golpe de estado do 23 de febreiro de 1981.

Colaborou en *Teima* coma asesor de cultura xunto con Carlos Casares e Salvador García-Bodaño;   estivo vinculado a revista *Encrucillada* e publicou artigos sobre personalidades da cultura galega e colaboracións entre as que destacan "La Realidad y la esencia: reflexiones en torno al pensamiento filosófico de Xavier Zubiri" na revista *Grial* (1964) e "Un home sinxelo do pobo" incluído na obra *Manuel Reimóndez Portela na lembranza* (1996). Tamén publicou traballos sobre Rafael Dieste, José Luís Pensado Tomé ou o Padre Feijoo.

## Vida persoal 
Casou con Silvia Pousa Antelo, irmá de Avelino Pousa Antelo e tivo catro fillos: Xosé Luis, Silvia, Rosa e Xavier Manteiga Pousa. Xavier foi Premio Xerais de literatura e Silvia foi Premio Holanda. 

## Notas 
## Véxase tamén 
### Bibliografía 
* 
* 
* 

### Ligazóns externas 
*
*